《次韵朱新仲省宿十首 其五》
宋代·刘才邵

古井贮寒泉，清深不见底。铜瓶下纤绠，辄辍斗升水。

取用亦不乏，馀冷冰颊齿。人生消底物，悟此贵知止。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。